पाएं अपने शहर की ताज़ा ख़बरें और फ्री ई-पेपरडाउनलोड करें
जाने माने पार्श्व गायक मन्ना डे को छाती में संक्रमण के कारण बंगलौर के एक अस्पताल में भर्ती कराया गया है जहां उनकी हालत गंभीर बनी हुई है.
भारतीय मीडिया की खबरों के अनुसार 94 साल के मन्ना डे को अपनी दिवंगत पत्नी की याद में गाने रिकॉर्ड करने थे लेकिन इससे कुछ दिन पहले ही उनकी तबीयत बिगड़ गई. पहले घर पर ही उनका इलाज किया गया लेकिन शनिवार को उन्हें अस्पताल में भर्ती कराया गया.
मन्ना डे भारतीय संगीत की जानी मानी आवाजों में से एक माना जाता है. पचास और साठ के दशक में अगर हिंदी फ़िल्मों में राग पर आधारित कोई गाना होता, तो उसके लिए संगीतकारों की पहली पसंद मन्ना डे ही होते थे.हरफनमौला गायक
पिछले महीने ही मन्ना डे का 94वां जन्मदिन मनाया गया. इस मौके पर पश्चिम बंगाल की मुख्यमंत्री ममता बनर्जी ने उनसे मुलाकात की थी.
मन्ना डे ने सभी संगीतकारों के लिये कभी शास्त्रीय, कभी रूमानी, कभी हल्के फुल्के, कभी भजन तो कभी पाश्चात्य धुनों वाले गाने भी गाए. इसीलिए उन्हें हरफनमौला गायक कहा जा सकता है.
मन्ना डे को संगीत के क्षेत्र में उल्लेखनीय योगदान के लिए कई पुरस्कारों से सम्मानित किया गया है. उन्हें 1971 में पद्मश्री और 2005 में पद्म विभूषण से नवाजा गया था. साल 2007 में उन्हें प्रतिष्ठित दादा साहब फाल्के अवार्ड प्रदान किया गया.
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn